CELEX: 32008R1216
Language: bg
Date: 2008-12-05 00:00:00
Title: Регламент (ЕО) № 1216/2008 на Комисията от 5 декември 2008 година за изменение на Регламент (ЕО) № 872/2004 на Съвета относно по-нататъшни рестриктивни мерки по отношение на Либерия

6.12.2008   
            
            
               BG
            
            
               Официален вестник на Европейския съюз
            
            
               L 328/26
            
         
      РЕГЛАМЕНТ (ЕО) № 1216/2008 НА КОМИСИЯТА
   
   от 5 декември 2008 година
   за изменение на Регламент (ЕО) № 872/2004 на Съвета относно по-нататъшни рестриктивни мерки по отношение на Либерия
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 872/2004 на Съвета относно по-нататъшни рестриктивни мерки по отношение на Либерия (1), и по-специално член 11, буква a) от него,
   като има предвид, че:
   
               (1)
            
            
               В приложение I към Регламент (ЕО) № 872/2004 са изброени физическите и юридически лица, органи и образувания, обхванати от замразяването на средства и икономически ресурси съгласно този регламент.
            
         
               (2)
            
            
               На 2 и 24 октомври и на 10 ноември 2008 г. Комитетът по санкциите към Съвета за сигурност на Обединените нации реши да внесе някои изменения в списъка на лицата, групите и образуванията, спрямо които следва да се прилага замразяване на парични средства и икономически ресурси. Поради това приложение I следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 872/2004 се изменя в съответствие с приложението към настоящия регламент.
   Член 2
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 декември 2008 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 162, 30.4.2004 г., стр. 32.
   
      ПРИЛОЖЕНИЕ
      Приложение I към Регламент (ЕО) № 872/2004 на Съвета се изменя, както следва:
      
                  (1)
               
               
                  Записът на следното физическо лице се заличава:
                  „Charles R. Bright. Дата на раждане: 29.8.1948 г. Друга информация: бивш министър на финансите.“
               
            
                  (2)
               
               
                  Записът „Ali Kleilat. Дата на раждане: 10.7.1970 г. Месторождение: Beirut. Националност: ливанска“ се заменя със следния текст:
                  „Ali Kleilat (известен също като a) Ali Qoleilat, б) Ali Koleilat Delbi). Дата на раждане: 10.7.1970 г. Месторождение: Beirut. Националност: ливанска. Паспорт №: 0508734. Национален регистрационен номер: 2016, Mazraa. Друга информация: бизнесмен, замесен в доставка на оръжие за Charles Taylor през 2003. Още поддържа връзки с бившия президент на Либерия Charles Taylor.“
               
            
                  (3)
               
               
                  Записът „Agnes Reeves Taylor (известна също като Agnes Reeves-Taylor). Дата на раждане: 27.9.1965 г. Националност: либерийска. Друга информация: бивша съпруга на бившия президент Charles Taylor. Бивш постоянен представител на Либерия в Международната морска организация. Бивш висш член на либерийското правителство“, се заменя от:
                  „Agnes Reeves Taylor (известна също като Agnes Reeves-Taylor). Дата на раждане: 27.9.1965 г. Националност: либерийска. Друга информация: a) бивша съпруга на бившия президент Charles Taylor, която поддържа връзките си с него: б) бивш постоянен представител на Либерия в Международната морска организация. Бивш висш член на либерийското правителство. в) понастоящем живее в Обединеното кралство.“
               
            
                  (4)
               
               
                  Записът „Charles Ghankay Taylor (известен също като Charles MacArthur Taylor). Дата на раждане: a) 1.9.1947 г., б) 28.1.1948 г. Друга информация: бивш президент на Либерия“ се заменя от:
                  „Charles Ghankay Taylor (известен също като a) Charles MacArthur Taylor, б) Jean-Paul Some, в) Jean-Paul Sone). Дата на раждане: a) 1.9.1947 г., б) 28.1.1948 г. Друга информация: a) бивш президент на Либерия, б) понастоящем посъдим в Хага.“
               
            
                  (5)
               
               
                  Записът „Charles „Chuckie“ Taylor (младши). Друга информация: син на бившия президент Charles Taylor“ се заменя със следното:
                  „Charles Taylor (младши) (известен също като a) Chuckie Taylor б) Charles McArthur Emmanuel Roy M. Belfast, в) Junior Charles Taylor II). Друга информация: a) сътрудник, съветник и син на бившия либерийски президент Charles Taylor и поддържащ връзките си с него, б) понастоящем подсъдим в САЩ).“